Minisitule eyébyénjigiriza efulumiza ebinagobererwa ngámasomero gagguddwa | Dembe FM 90.4\nMinisitule eyébyénjigiriza efulumiza ebinagobererwa ngámasomero gagguddwa\nMinisitule eye byenjigiriza nébyemizannyo evudeyo nenteekateeka enegobererwa singa amasomero ganagulawo.\nBwabadde ayogerako ne bannamawulire mu Kampala omwogezi wa minisitule eno Dr Dennis Mugimba agambye nti bavudeyo nentekateeka eno nga bwebalinda omukulembeze weggwanga okuvaayo nennaku entuufu abayizi kwebanadira mu masomero.\nMugimba, anyonyodde nti munsisinkano gyebabademu ne pulezidenti kuntandikwa ya ssabiiti eno baamutegeeza nti amasomero galigudewo mu mwezi ogujja mu mitendera nga bwekyali mu muyaga ogwasooka ogwekirwadde kya covid-19.\nOno agamba nti mu kugulawo amasomero okulungi Bagala abayizi ku mulundi guno basome nnaku nakku nga okugeza aba P1,P2, ne P3 bwebagya ku bbalaza ne lwokubiri ate nga abebibiina ebirala basoma kunnaku endala.\nMinisitule era egamba nti ku mulundi guno abayizi tebagendanga kusoma bbanga mpavu nga bwegwali nga ekirwadde tekinazinda ggwanga, taamu zakuba nyimpi\nMugimba era agambye nti ne kaliculamu bagenda gifunza balondemu ebintu ebikulu byonna byebaba basomesa abayizi.\nWabula kinajukirwa nti abakulu mu minisitule na bakakiiko akalwanyisa ekirwadde kya covid bwebatuula ne Museveni yagaana ekyabayizi okudda ku somero mu mwezi ogujja nga agamba nti waliwo bingi bye balina okusooka okwetegereza.


Bukedde Online - Gen. Muhoozi akuutidde abajaasi obutasuulirira bakazi baabwe\nKayiira eyayiiya emmotoka awanjagidde Gavumenti...\nAbakulira Red Pepper basuze Luzira\nOMUDUUMIZI wa UPDF, Gen. David Muhoozi asabye abajaasi obutasuulira bakazi baabwe ate bawe ekitiibwa amadaala agaabawereddwa.\nAduumira UPDF, Gen. David Muhoozi ng'ayambaza Maj. Gen. Steven Kashaka ennyota. Wakati ye Ruth Kashaka\nBino yabyogedde ku Mmande ku kitebe kya minisitule y’ebyokwerinda e Mbuya ku mukolo gw’okwambaza ennyota abaserikale b’eggye lya UPDF Pulezidenti Museveni beyakuzizza wiiki ewedde.\nMuhoozi yabakubirizza okukola ebiweesa ennyota n’ekyambalo ky’amagye ekitiibwa ate baleme na kwerabira bakazi baabwe kubanga babeerawo mu kaseera akazibu ne basigala nga babaagala ne bwebabeera basindikiddwa okuweereza eggwanga mu bitundu ebyewala.\nAbaayambaziddwa ennyota kwabaddeko; omuduumizi w’eggye erikuuma Pulezidenti erya SFC, Don Nabaasa eyaggyiddwa ku ddaala lya Colonel n’afuulibwa Brigadier, omuduumizi w’ekitongole ky’amagye ekikessi ekya Chieftaincy of Military Intelligence (CMI) Abel Kandiho naye yavudde ku ddaala lya Colonel n’afuuka Brigadier.\nMu balala abaayambaziddwa ennyota kwabaddeko bataano abaavudde ku ddaala lya Brigadier ne bafuuka Maj. General, 25 abaavudde ku ddaala lya Colonel ne bafuuka ba Brigadier, n’abalala babiri abaavudde ku ddaala lya Lieutenant Colonel ne bafuuka ba Colonel.\nOmwogezi w’eggye lya UPDF, Brig. Richard Karemire yategeezezza nti, abaserikale bonna 334 abaakuziddwa nga November 21, tebaasobodde kubambaza nnyota n’agamba nti baayambazza okuva ku ddaala lya Colonel okutuuka ku Maj. General.\nYagasseeko nti, abalala be batayambazizza nnyota, bajja kuzibambaliza mu bitundu gye bawereza.\nOmu ku baayambaziddwa nnyota, Maj. General Stephen Kashaka, akolera ku kitebe kya Uganda e South Afrika era eyakiiridde banne bwe baakuziddwa okutuuka ku ddaala lya Maj. Gen. yagambye nti, Pulezidenti okusiima emirimu gy’akoze n’amukuza kimusanyusizza nnyo era agenda kwongeramu amaanyi okulaba nga aweereza UPDF mu mbeera yonna.\n“ Tetusobola kumala gasuulirira bakyala baffe kubanga be balabirira famire zaffe nga tetuliiwo ate ne basigala nga batwagala ne bwetukomawo, be babeera ekiwummuliro kyaffe,” Kashaka bwe yategeezezza.\nMuseveni akuzizza bannamagye 5 okuli ne Muhoozi


Engeri Kinene gy’amaze emyaka 2 mu kkomera...\nABASAWO mu ddwaaliro ly’e Kayunga basabye gavumenti okuteeka abasawo abaakuguka mu biwanga mu malwaliro gaayo okujjanjaba abalina ebirwadde by’ebiwanga.\nBino byayogeddwa Dr. Asaph Tomusange omukugu mu kujjanjaba endwadde z’ebiwanga mu ddwaaliro e Kayunga. Yasinzidde ku ddwaaliro ly’e Busaana Health Centre III mu disitulikiti y’e Kayunga gye bajjanjabidde endwadde z’ebiwanga ku bwereere ng’ali wamu n’abasawo b’e Mulago .\nTomusange yategeezezza nti okunoonyereza kulaga ng’abalina endwadde eno bangi wabula mu malwaliro ga Gavumenti teriiyo basawo bagijjanjaba. Ezimu ku ndwadde z’ekiwanga kuliko obutawulira, okuziyira, okufuluuta¸obutawunyiriza, okulumizibwa mu mimiro, okulumizibwa omutwe ogw’olutentezi, ekibobe, okuva amasira mu matu n’ebirala.\nYayongeddeko nti oluvannyuma lw’okukizuula nti balina obuzibu buno yatandika kaweefube w’okunoonya abazirakisa ne bamuwa eddagala ly’ekiwanga ly’akozesa mu kujjangaba abalwadde b’ekiwanga mu bitundu by’eggwanga ebyenjawulo .\n“Abantu bamufuna mpola balina ebirwadde by’ebyekiwanga naye tebalina bujjanjabi kuba mu malwaliro ga Gavumenti teriiyo basawo babijjanjjaba. Tusaba minisitule y’ebyobulamu etunule mu nsonga eno,” Tomusange bwe yategeezezza\nAbatuuze b’e Busaana n’ebyalo ebiriranyeewo bajjanjabiddwa endwadde ez’enjawulo nga n’abakyala baakebeddwa kansa wa nnabaana, okukomola n’ebirala.\nBusaana Health Centre III,\nDisitulikiti y'e Kayunga,\nDr. Asaph Tomusange,


Bukedde Online - Bamuttidde ku kyeyo e Turkey nga nnyina awulira ku ssimu\nAsazeeko mutabani wange okutu lwa kuzannyira ku mmotoka ye: 'Sitaani yankenye\nMabiriizi atuviire ku Kabaka - Bavubuka\nOMUWALA yabadde ayogera ne nnyina ku ssimu n’awulira abakonkona; teyategedde nti yabadde alumbiddwa batemu abaamusse!\nEnnyumba abaana gye babadde bazimbidde nnyaabwe e Nabalanga - Nakifuma. Mu katono ku ddyo, Viola Nantaba gwe baggunze ku bisenge n'okumufumitafumita ebiso ebyamusse.\nViola Nantaba baamuttidde ku kyeyo e Turkey (Butuliiki) era abatemu baamusanze mu nnyumba mw’abadde abeera ne mutoowe Sherina Nakafeero.\nNantaba ne Nakafeero babadde baakaddayo ku kyeyo era baalese bazimbidde nnyaabwe Beatrice Babirye ennyumba e Nabalanga mu Nakifuma disitulikiti y'e Mukono nga bamugulidde n’emmotoka.\nBaalese baguze ne poloti mwe babadde bategese okuzimba ennyumba z’abapangisa olwo ne baddayo okunoonya ssente.\nBAMUSSE NNYINA AWULIRA\nEmboozi ya maama ne muwala we yabadde yaakatuuka wakati, Nantaba kwe kuwulira abakonkona, era omuwala ky’ava agamba nnyina nti; “Maama sigalako (ku ssimu), nsooke ndabe ono atukonkona.\n” Omuwala yabadde alowooza nti amukonkona ali omu, wabula olwaggudde oluggi, agasajja ne geesogga ennyumba.\nNantaba era essimu gye yabadde akutte mu ngalo n’ewandagala eri. Wabula essimu yasigaddeko era obwedda maama awulira ebigenda mu maaso. Nantaba obwedda buli lw’alaajana, nga maama amaziga gamuyitamu!\nOmuwala yasoose kulaajana mu Luzungu nti, “Leave me alone…” (Ndeka nze…); kyokka amaanyi bwe gaagenze gakendeera n’atandika n’okulaajana mu Luganda nti, “Temunzita..” wadde nga be yabadde alwogereramu baabadde tebaluwulira.\nMaama bakira ayita, “Hallo, Hallo…; Nantaba…, Nakafeero….” Naye nga teri ayanukula, okuggyako okuwulira okulaajana n’ebintu ebiggundibwa ku bisenge. Oluvannyuma lw’ekiseera, essimu yavuddeko; olwo Babirye (maama) n’asigala mu ssaala nga yeegayirira Katonda ataase abaana be mu bulabe bwe baabaddemu.\nNakafeero naye baamukubye n’okumusogga ebiso naddala ku mutwe ne mu kifuba era baamukomezzaawo okumujjanjabira wano.\nNakafeero yatandise okwogera era yattottodde engeri gye baalumbibwa n’ategeeza nti ensonga zaakwasiddwa poliisi y’e Turkey okukwata n’okuvunaana abazigu abasse mukulu we Nantaba n’okutuusa ku Nakafeero ebisago eby’amaanyi.\nOmulambo gwa Nantaba gwakomezeddwaawo era gwabaddeko ebiwundu by’ebiso mu bulago, ku mutwe ne ku bisambi byombi era nga guwulubadde n’okuzimba kubanga obwedda bamufumita bwe bamuwumiza ku bisenge.\nAwo maama we yakitegeeredde nti bye yabadde awulirira ku ssimu nga bikoona ebisenge, baabadde baana be nga be baggunda ku bisenge! Babirye - nnamwandu wa Kiggundu Pinto (eyali omugagga w’e Nakifuma) yasigadde mu nnaku etalojjeka.\nYategeezezza Bukedde eggulo nti tamanyi kiddako kubanga abaana abo okuva lwe baatandika okukola, be babadde bamulabirira n’okumujjanjaba ng’alwadde.\nKiteeberezebwa nti abasse Nantaba n’okutuusa ebisago ku Nakafeero baabadde bazigu abaabadde bajjiridde okunyaga era ebimu ku bintu by’omu nnyumba okuli ne ssente baagenze nabyo.\nNantaba yalese omwana omu Fahad Nsiko abadde abeera ne jjajjaawe Babirye e Nakifuma. Baamuziise Nabalanga ku kiggya we baaziika kitaawe.\nMukazi wange tamanyi luyimba lwa ggwanga\nAmataba gasazeeko ab'e Galiraaya mu Kayunga


Thomas Tayebwa mu butongole atandise okukubiriza parliament ng’omumyuka wa sipiika – CBS FM\nThomas Tayebwa lwasookedde ddala okukubiriza parliament ng’omumyuka wa sipiika\nAmyuka sipiika wa Parliament Thomas Tayebwa mu butongole atandise emirimu gye ng’omumyuka wa sipiika, era yakubiriza olutuula lwa parliament olusookedde ddala okuva lweyalondebwa wiiki ewedde kulwokutaano.\nTayebwa yazze mu kifo kya Anita Among eyalondeddwa n’asuumuusibwa ku kifo kya sipiika,ng’adda mu bigere bya Jacob Oulanyah eyafudde.\nMu bubaka bwe eri ababaka obusookedde ddala ng’akubiriza parliament, Tayebwa asabye ababaka nti mu kiseera kino nga parliament ekungubaga, tegenda kubeera nabudde bungi.\nAbasabye okwanjula ebizibu ebiruma abalonzi mu bitundu byebakiikirira eri sipiika oba omumyuka balabe bwebigonjoolwa nti kubanga entuula zigenda kubeera ntono ddala .\nOmumyuka wa sipiika wa parliament Thomas Tayebwa\nThomas Tayebwa alagidde minister w’ebyensimbi nti ku lwokuna lwa wiiki eno, ayanjule mu parliament embalirira y’eggwanga ey’omwaka gweby’ensimbi 2022/2023, nga bwegenda okugabanyizibwa mu bitundu by’eggwanga.\nTayebwa era alagidde goverment okukozesa olutuula olwo,okwanjulira parliament ennongosereza mu mateeka agafuga emisolo, kisobozese obukiiko bwa parliament okugeetegereza mu budde obutono obusigaddeyo.\nMu lutuula luno era government esabye parliament eyise ennyongereza y’embalirira ya shs kawumbi 1.8b, ezinaasaasanyizibwa mu nteekateeka y’okuziika abadde sipiika Jacob Oulanyah.


Bukedde Online - Omulwadde w'ekiwanga tosuulirira mmere eno\nOmulwadde w'ekiwanga tosuulirira mmere eno\nEssanyu eribadde linneesambye okumala emya...\nABANTU bangi ensangi zino abalumbiddwa obulwadde bw’ekiwanga oba sayinaasi, ng’omulwadde aba tasobola kussa bulungi olw’ennyindo okuzibikira ng’ebiseera ebisinga kiva ku buwuka obusirikitu okulumba ekiwanga.\nOkusinziira ku mukutu gw’ebyobulamu ogwa Healthy Digest, sayinaasi bagamba nti ziva ku kusika empewo encaafu. Bagamba nti, bino bireetera omuntu obutassa bulungi naye ng’embeera eno oyinza okugigoba n’okuziyiza obulwadde ng’okozesa emmere ey’enjawulo omuli:\nOmubisi gwa apo ne VinegarL: Tabula eggiiko ya apo ne Vinegar mu giraasi y’amazzi ogattemu n’omubisi gw’enjuki okusobola okuwoomesa. Nywa by’otabudde emirundi esatu olunaku nga kino osobola okukikola okumala ennaku ttaano. Kino kiyamba okuggya mu nnyindo ebibeera bikuttemu n’otandika okussa obulungi.\nZino ziyamba okulongoosa ennyindo ezizibikidde. Ensaali zirimu ekiriisa ekiyamba okugoba obuwuka mu mubiri.\nKaamulali: Omuntu alina obulwadde buno yandibadde yeekwata kaamulali kuba bw’omulya ayamba okuzibukula emisuwa omuntu n’assa bulungi.\nEkisula:Tabula amazzi ag’ekibuguumirize mu munnyo guno ogw’ekisula n’oluvannyuma weewunzike otonnyeze mu nnyindo emu otambuze omutwe ku ludda amazzi gano gafulumire mu nnyindo eyookubiri. Kino kikole ng’okyusa ennyindo ojja kuzibukuka owulire bulungi.\nObutungulu: Salaasala obutungulu obusse mu mazzi otokose okumala eddakiika ttaano. Oluvannyuma teeka amazzi gano nga gookya awantu w’osobola okweyoteza ng’osika omukka, kino kijja kukuyamba okuzibukula ennyindo. Obutungulu bulungi nnyo mu kulwanyisa obuwuka obusirikitu mu mubiri. Osobola okuggyako amazzi agamu n’oganywa nga gabuguma.\nKatungulucumu: Ddira katunguluccumu omusekule bulungi oggyemu amazzi n’oluvannyuma ogattemu omubisi gw’enjuki. Bw’omala tonnyeza mu nnyindo nga kino kiyamba okuzibukula ennyindo n’otandika okussa obulungi.\nKaloti ne Cukamba: Tabula amazzi g’oggye mu kaloti ne Cukamba obinywe ojja kufunawo enjawulo.\nEnnimu ne Cukamba: Cukamba mugatte n’ebikoola by’ennimu obitonyeze mu nnyindo zijja kuzibukuka.\nEkiwero ekibuguma: Funa amazzi agabuguma ogasse mu katawulo oba ekiwero ekitukula onyigeenyige mu feesi mu kyenyi, ennyindo n’amatu kijja kukuyamba okuzibukula emikutu omuba mukutte eminyira egireeta sayinaasi.\nNywa nnyo amazzi: Buli lunaku nywa amazzi oba emicungwa egimala ennyindo zisobole okuta. Mu kifo ky’okussa ssukaali mu caayi kozesa omubisi gw’enjuki.\nOmulwadde w’ekiwanga tosuulirira mmere eno\nOgwâ€™abawakanya okuzimba Owino kkooti egugobye\nAbakaayanira liizi ya Owino bakyagulumba\nEbya Owino biranze